wickkiey/tamil-wikipedia-chunked huggingface dataset:
# பெகாசசு

## பெகாசின் கதை

பாம்புகளை தலையில் கொண்ட மெடூசாதான் இதன் தாய். பிறக்கும்போதே அதன் அம்மா மெடூசா இறந்துவிட்டாள் இதனால் பெகாசசை கட்டுப்படுத்த யாருமே இல்லை எனும் நிலை ஏற்பட்டது. இதனால், முரட்டுத்தனம்மிக்க உயிரினமாகப் பெகாசசு விளங்கியது.  
கிரேக்கத் தொன்மத்தில் இடம்பெற்ற ஒரு வீரனான பெல்லரோபான் என்பவன் முரட்டுத்தனமிக்க இந்த பெகாசசை அடக்கி, அதை வாகனமாக பயன்படுத்திக்கொண்டான். இந்த இருவரும் சேர்ந்து பல சாகசங்களைச் செய்தனர். பலரைக் கொன்ற ஆபத்தான சிமேரா என்ற கொடிய விலங்கை பெல்லரோபான் பெகாசசில் சவாரி செய்து கொன்றான்.  
இந்நிலையில் யாருமே செல்லக் கூடாது எனத் தடைவிதிக்கப்பட்டிருந்த ஒலிம்பஸ் மலைச் சிகரத்தில் பெல்லரோபான் பெகாசசுடன் சவாரி செய்தான். அப்படிப் போக முயன்றதால் பெல்லரோபானை சியுசு கடவுள் தண்டிக்கும்விதமாக பெகாசசிலிருந்து கீழே தள்ளிவிட்டார். இதனால் பெல்லரோபானுக்குக் காலில் ஊனம் அடைந்தான். பிறகு ஒலிம்பசு மலையில் பெகாசசுக்கு சியுசு கடவுள் மின்னலைப் பிடித்து அதன் ஆற்றலை கொண்டுவந்து தரும் வேலையைத் தந்தார்.
# பெகாசசு

## தோற்றம்

கிரேக்கப் புராணக் கதைகள் மூலமாகப் பிரபலமானது "பெகாசஸ்". தூய வெள்ளை நிறம் கொண்டு பறவை போல சிறகுகள் உள்ள குதிரை பெகாசஸ்.
# பெகாசசு

## சின்னம்

இரண்டாம் உலகப் போரில் பிரிட்டன் நாட்டினர் பயன்படுத்திய பாரசூட்டுகளில் பெல்லரோபான், பெகாசசு மீது அமர்ந்திருக்கும் படம் சின்னமாகப் பயன்படுத்தப்பட்டது.
# 1503

**1503** (**MDIII**) ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு சாதாரண ஆண்டாகும்.
# 1503

## நிகழ்வுகள்

- மே 10 - கொலம்பசு கேமன் தீவுகளைக் கண்டுபிடித்து, அங்கு பெருமளவு கடல் ஆமைகளைக் கண்டமையால் அத்தீவுகளுக்கு *லாசு டோர்ட்டுகாசு* என்ற பெயரிட்டார்.
- மே 13 - நாபொலி எசுப்பானியர்களால் கைப்பற்றப்பட்டது.
- மே 20 - அசென்சன் தீவை முதற்தடவையாக போர்த்துக்கீசத் தளபதி அபோன்சோ டி ஆல்புர்கெக் என்பவர் கண்ணுற்றார்.
- மே 28 - இசுக்கொட்லாந்து இராச்சியத்துக்கும் இங்கிலாந்துக்கும் இடையில் அமைதி உடன்பாடு எட்டப்பட்டது. இவ்வுடன்பாடு பத்து ஆண்டுகள் வரையே நீடித்தது.
- சூலை 23 - இந்நாளில் புளூட்டோ நெப்டியூனின் சுற்று வட்டத்துக்கு வெளியே வந்தது, அது அங்கு 233 ஆண்டுகள் வரை தங்கியிருந்தது.
- சூலை 30 - செயிண்ட் எலனா முதற்தடவையாக போர்த்துக்கீச மாலுமி எஸ்டேவோ டெ காமாவினால் கண்டுபிடிக்கப்பட்டது.
- செப்டம்பர் 22 - மூன்றாம் பயசு 215வது திருத்தந்தையாக அறிவிக்கப்பட்டார். ஆனாலும், அவர் அக்டோபர் 18 இல் இறந்தார்.
- அக்டோபர் 30 - எசுப்பானியாவின் முதலாம் இசபெல்லா பழங்குடிகளுக்கு எதிரான வன்முறைகளுக்குத் தடை விதித்தார்.
- அக்டோபர் 31 - இரண்டாம் யூலியசு 216வது திருத்தந்தையானார்.
- வாஸ்கோ ட காமா இந்தியாவின் முதலாவது போர்த்துக்கீசக் கோட்டையை கொச்சியில் அமைத்தார்.
- இங்கிலாந்தின் கேன்டர்பரி பேராலயம் 433 ஆண்டுகளின் பின்னர் கட்டி முடிக்கப்பட்டது.
- லியொனார்டோ டா வின்சி *மோனா லிசா*வை வரைய ஆரம்பித்தார்.
# 1503

## பிறப்புகள்

- டிசம்பர் 14 - நோஸ்ராடாமஸ், சிறந்த குறி சொல்லும் பதிப்பாளர் (இ. 1566)
# 1503

## இறப்புகள்

- அன்னமாச்சாரியார், கருநாடக இசைக் கலைஞர் (பி. 1408)
# கணிதவியலாளர்களின் பட்டியல்கள்

இது **கணிதவியலாளர்களின்** பட்டியல்கள் ஆகும்.  
;நாடுவாரியான, இனவாரியான, சமயவாரியான பட்டியல்கள்:  
- ஆப்பிரிக்க-அமெரிக்கக் கணிதவியலாளர்கள் பட்டியல்
- சீனக் கணிதவியலாளர்கள் பட்டியல்
- கிரேக்கக் கணிதவியலாளர்கள் பட்டியல்
- அங்கேரியக் கணிதவியலாளர்கள் பட்டியல்
- இந்தியக் கணிதவியலாளர்கள் பட்டியல்
- இத்தாலியக் கணிதவியலாளர்கள் பட்டியல்
- அமெரிக்க யூதக் கணிதவியலாளர்கள் பட்டியல்
- யூதக் கணிதவியலாளர்கள் பட்டியல்
- போலந்துக் கணிதவியலாளர்கள் பட்டியல்
- உருசியக் கணிதவியலாளர்கள் பட்டியல்
- சுலோவேனியக் கணிதவியலாளர்கள் பட்டியல்
- உக்ரேனியக் கணிதவியலாளர்கள் பட்டியல்
- வேல்ழ்சு (Welsh) கணிதவியலாளர்கள் பட்டியல்  
;கணிதப்புலவகை, தொழில்வகைப் பட்டியல்கள்:  
- ஆயுள்காப்பீட்டாளர்கள் பட்டியல்
- ஆட்டக் கோட்பாட்டாளர்கள் பட்டியல்
- நில அளவையியலாளர்கள் பட்டியல்
- ஏரணவியலாளர்கள் பட்டியல்
- கணித நிகழ்தகவியலாளர்கள் பட்டியல்
- புள்ளியியலாளர்கள் பட்டியல்  
;பிறவகைக் கணிதவியலாளர்கள் பட்டியல்கள்:  
- நூறாண்டுகண்டவர்கள் (அறிவியலாளர்கள், கணிதவியலாளர்கள்) பட்டியல்
- பெண் கணிதவியலாளர்களின் பட்டியல்
- கணிதவியலாளர்கள் பற்றிய திரைப்படங்களின் பட்டியல்
- சதுரங்க ஆய்வுக் கணிதவியலாளர்கள் பட்டியல்
# யுரேனசு (தொன்மவியல்)

**யுரேனசு** (Uranus) என்பவர் கிரேக்கத் தொன்மவியலில் காணப்படும் வானத்தின் கடவுள் ஆவார். உரோமத் தொன்மவியலில் இவருக்கு ஒப்பானவர் கேலசு ஆவார். இவரின் பெயரில் அடிப்படையிலேயே கதிரவக் குடும்பத்தில் காணப்படும் ஏழாவது கோளான யுரேனசிற்குப் பெயரிடப்பட்டது. இவரது மனைவி பூமி கடவுள் கையா ஆவார். ஈசியோட் எழுதிய தியோகோனியில் கையாவின் மகனாக யுரேனசு குறிப்பிடப்பட்டுள்ளார்.
# யுரேனசு (தொன்மவியல்)

## கிரேக்கத் தொன்மவியல்

யுரேனசு மற்றும் கையாவிற்கு நூறு கைகள் கொண்ட எகாடோஞ்சிர்கள், ஒற்றைக் கண் கொண்ட சைக்ளோப்சுகள் மற்றும் பெரிய உருவம் கொண்ட கைகான்ட்சுகள் என்னும் அரக்கர்கள் போன்ற வலிமை மிகுந்த பிள்ளைகள் பிறந்தனர். இதனால் பயந்த யுரேனசு அவர்களை கையாவிற்குத் தெரியாமல் பாதாள உலகமான டார்டரசில் மறைத்து வைத்தார். அவர்கள் பாதாளத்தில் இருந்து கொண்டு கையாவிற்கு துன்பம் தந்தனர். இதனால் உண்மையை அறிந்த கையா யுரேனசு மீது கோபம் கொண்டு கல்லால் ஒரு அரிவாள் செய்தார். அதைக் கொண்டு யுரேனசை வீழ்த்துமாறு தன் டைட்டன் பிள்ளைகளிடம் கொடுத்தார். ஆனால் அவர்கள் பயந்து பின்வாங்கினர். பிறகு குரோனசு மட்டும் தைரியமாக முன்வந்து அந்த அரிவாளை எடுத்தார். யுரேனசு கையாவுடன் உறவாட முயன்றபோது அவரின் பிறப்புறுப்பை வெட்டி குரோனசு கடலில் வீசியெறிந்தார். அதில் இருந்து பொங்கிய நுரையில் இருந்து கடவுள் அப்ரோடிட் பிறந்ததாகக் கூறப்படுகிறது.
# 1709

**1709** (MDCCIX) ஒரு செவ்வாய்க்கிழமையில் துவங்கிய ஒரு கிரிகோரியன் சாதாரண ஆண்டு (நெட்டாண்டு அன்று) ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது சனிக்கிழமையில் ஆரம்பமானது.
# 1709

## நிகழ்வுகள்

- சனவரி 6 - 500 ஆண்டுகளின் பின்னர் மேற்கு ஐரோப்பாவின் பெரும் பனிக்காலம் ஆரம்பமாகி, மூன்று மாதங்கள் வரை நீடித்தது. பிரான்சில் அத்திலாந்திக்குக் கரை, செய்ன் ஆறு ஆகியன உறைந்தன. பாரீசில் மட்டும் 24,000 பேர் வரை இறந்தனர். மிதக்கும் பனி வடகடல் வரை எட்டியது.
- சனவரி 10 - இங்கிலாந்தின் முதலாம் ஏபிரகாம் டார்பி கோக் எரிபொருளைப் பயன்படுத்தித் தனது ஊதுலையில் வார்ப்பிரும்பை உருவாக்கினார்.
- மே - பிரித்தானியாவுக்குள் முதற் தடவையாக செருமானிய பாலத்தீனுகள் ஏதிலிகளாக உள்நுழைந்தனர்.
- சூன் 27 - பெரும் வடக்குப் போர்: உக்ரைன், உருசியாவின் முதலாம் பீட்டர் பேரரசன் சுவீடனின் பன்னிரண்டாம் சார்ல்சைத் தோற்கடித்தான்.
- டிசம்பர் 25 - இலண்டனில் இருந்து 4,000 பேரை ஏற்றிக் கொண்டு 10 கப்பல்கள் நியூயோர்க்குக்குப் புறப்பட்டன.
- மெய்ப்பாத புராணிகர் திருப்பைஞ்ஞீலிப் புராணம் என்னும் நூலை 821 செய்யுள்களால் இயற்றினார்.
# 1709

## பிறப்புகள்

- மார்ச் 30 - ஆனந்தரங்கம் பிள்ளை, பிரெஞ்சுக் கிழக்கிந்தியக் கம்பனியின் உரைபெயர்ப்பாளர், தமிழில் நாட்குறிப்புகளை முதன் முதலில் எழுதியவர் (இ. 1761)
- செப்டம்பர் 18 - சாமுவேல் ஜோன்சன், ஆங்கிலேய எழுத்தாளர் (இ. 1784)
- டிசம்பர் 18 - எலிசவேத்தா பெட்ரோவ்னா, உருசியாவின் பேரரசி (இ. 1762)
- கணபதி ஐயர், ஈழத்து மரபுவழி நாடகங்களின் முன்னோடி (இ. 1794)
# வாழ்க்கைப் படி

**ஜீவனாம்சம்** அல்லது **வாழ்கைப் படி** என்பது தன் வாழ்க்கையை தானே பராமரித்துக் கொள்ள இயலாத நிலையில் உள்ள ஒருவர், தன்னைப் பராமரித்துக் கொள்ளத் தேவையான தொகையை நீதிமன்ற கட்டளையின்படி பெறும் ஒரு ஈட்டுத் தொகையாகும்.
# வாழ்க்கைப் படி

## இந்தியாவில் ஜீவனாம்சம்

தன்னைத் தானே காப்பாற்றிக் கொள்ள இயலாமலும், தன்னைப் பராமரிக்க வேண்டியவர் கைவிட்ட நிலையில் இருக்கும் ஒரு இந்தியக் குடிமகனுக்கு இந்திய குற்றவியல் சட்டத்தின் (Criminal Procedure Code) பிரிவு 125, 126, 127 மற்றும் 128இன் படி பெறப்படும் தொகையே சீவனாம்சம் ஆகும். ஷா பானு பேகம் சீவனாம்ச வழக்கின் தீர்ப்புக்குப் பின் இசுலாமியப் பெண்கள் மட்டும் இந்திய குற்றவியல் சட்டத்தின்படி சீவனாம்சம் கிடைக்காது. அதற்கு பதிலாக முஸ்லிம் பெண்கள் (மணமுறிவு உரிமைகள் பாதுகாப்பு) சட்டம், 1986 (THE MUSLIM WOMEN (PROTECTION OF RIGHTS ON DIVORCE) ACT, 1986) இன் படியே சீவனாம்சம் வழங்கப்படுகிறது.
# வாழ்க்கைப் படி

## இந்தியாவில் ஜீவனாம்சம்

### சீவனாம்சம் தொகை பெறுவதற்கு தகுதியுள்ளவர்கள்

இந்திய குற்றவியல் சட்டத்தின் பிரிவு 125, 126, 127 மற்றும் 128இன் கீழ்:
1. தன் வாழ்க்கையை பராமரித்துக் கொள்ள இயலாத கணவனால் திருமண முறிவு அடைந்த மனைவி.
1. தன் வாழ்க்கையை பராமரித்துக் கொள்ள இயலாத மனைவியால் திருமண முறிவு அடைந்த கணவன்.
1. தன் வாழ்க்கையை பராமரித்துக் கொள்ள கொள்ள இயலாத சட்டம் அங்கீகரிக்கும் மற்றும் சட்டம் அங்கீகரிக்காத மைனர் குழந்தைகள்.
1. உடலளவிலோ, மனத்தளவிலோ பாதிக்கப்பட்டிருக்கும் வயது வந்த சட்டப்பூர்வமான அல்லது சட்டம் அங்கீகரிக்காத ஒருவரின் மகன் அல்லது மகள்
1. தன்னைத் தானே பராமரித்துக் கொள்ள இயலாத தாய் மற்றும் தந்தை.  
மேற்கூறிய இவர்கள் அனைவரும் தன்னுடைய கணவர், தகப்பன் மற்றும் பிள்ளைகளிடமிருந்து ஜீவனாம்சம் கோர இந்தப் பிரிவு வழிவகை செய்கிறது. இந்தச் சட்டப் பிரிவில் மனைவி என்ற சொல் சட்டப்பூர்வமான மனைவியை மட்டுமே குறிக்கும். மேலும், கணவரால் விவாகரத்து செய்யப்பட்ட பெண் மறுமணம் செய்யாத பட்சத்திலும், எந்தவிதமான நிரந்தர ஜீவனாம்சம் பெறாத பட்சத்திலும், தன்னைத் தானே பராமரித்துக் கொள்ள எந்தவிதமான வருமானமும் இல்லாத பட்சத்திலும் இந்தச் சட்டத்தின் கீழ் ஜீவனாம்சம் கோர இயலும்.  
மைனர் குழந்தைகளுக்கு தாயே காப்பாளராக இருந்து சீவனாம்ச வழக்கு தாக்கல் செய்ய இயலும், இது சட்டம் ஏற்றுக் கொள்ளாத குழந்தைக்கும் பொருந்தும். மேலும் சீவனாம்ச வழக்கு நிலுவையில் இருக்கும் போது இடைக்கால ஜீவனாம்சம் கோரவும் இந்தச் சட்டத்தில் இடமுண்டு.
# வாழ்க்கைப் படி

## இதையும் காண்க

- ஷா பானு சீவனாம்ச வழக்கு
# வண்ணத்தீட்டுக்கோல்

**வண்ணக்கட்டி** அல்லது **வண்ணத்தீட்டுக்கோல்** (*crayon*) என்பது ஒரு வண்ணக் குச்சி ஆகும். இது மெழுகு, கரி, சுண்ணாம்பு ஆகியவற்றை சேர்த்து செய்யப்பட்டது இது குழந்தைகள் வரைய அல்லது வண்ணம்தீட்ட பயன்படுத்தப்படும் பொருள் ஆகும்.  
இவை விலை மலிவாகவும், நச்சுத் தன்மை அற்றதாகவும் (பென்சில் அல்லது பேனா பயன்படுத்தும் போது அதன் கூர்மைபோன்ற ஆபத்து அற்றது) உள்ளவை. வண்ணப்பூச்சுகள் செய்ய குறிப்பான் எழுதுகோல்களை விட எளிதானதாக உள்ளவை, மேலும் பலவேறு நிறங்களில் கிடைக்கக்கூடியது. இந்தப் பண்புகளால் மாணவர் மற்றும் தொழில்முறை கலைஞர்களால் பரவலாக பயன்படுத்தப்பட்டு வருகின்றது. கூடுதலாக சிறிய குழந்தைகள் வரைந்து பழக எளிதான பொருளாக உள்ளது.
# வண்ணத்தீட்டுக்கோல்

## தற்கால கிரேயான்களின் வரலாறு

அமெரிக்காவைச் சேர்ந்த சகோதரர்களான எட்வின் பின்னி, ஹெரால்டு ஸ்மித் ஆகியோர் சாயப்பொருள் தயாரிக்கும் நிறுவனத்தை நடத்திவந்தனர். இவர்கள் நிறுவனத்தில் இரண்டு நிறங்களில் கிரேயான்கள் தயாரிக்கப்பட்டு வந்தன. சிவப்பு கிரேயான்கள் வண்ணம் பூசவும், கறுப்பு கிரேயான்கள் டயர் என்னும் வட்டகைகளுக்கு வண்ணம் சேர்ப்பதற்கும் பயன்படுத்தப்பட்டுவந்தது. 1900ஆம் ஆண்டில் இவர்கள் பென்சில்கள் தயாரித்து விற்கத் துவங்கினர். ஒரு நாள் அவர்கள் பெனிசில் விற்பனை பொருட்டு ஒரு பள்ளிக்குச் சென்றனர். அங்கு கிரேயான்களைக் கொண்டு சிறுவர்கள் படம் வரைந்து வண்ணம் பூசிக்கொண்டிருந்தார்கள். அது சிறுவர்களுக்கு கடினமாக இருப்பதையும், அந்த வண்ணக் கிரேயான்கள் நச்சுத்தன்மை கொண்டுள்ளதையும் கண்டு குழந்தைகளுக்கு எளிதாகவும், நச்சுத்தன்மை அற்றதாகவும் இருக்கும்வகையில் கிரேயான்களை தயாரிக்கும் முயற்சியில் ஈடுபட்டனர். இதனால் 1903இல் இப்போது உள்ள மாதிரியான கிரேயான்களான அவை விற்பனைக்கு வந்தன.
# வண்ணத்தீட்டுக்கோல்

## பெயர் காரணம்

பின்னியின் மனைவி ஆலிஸ்தான் இந்த வித்தியாசமான கலர் பென்சிலுக்குக் கிரேயான் என்று பெயர் சூட்டியவர். சாக்பீஸ் போன்று இதன் வடிவம் இருப்பதால் இதற்கு அந்தப் பெயர் சூட்டப்பட்டது. கிரேயான் என்பது பிரெஞ்சு சொல். சாக்பீஸுக்கு பிரெஞ்சு மொழியில் கிரை என்று பெயர். ஓலா என்றால் எண்ணெய். இந்த இரண்டு வார்த்தைகளையும் சேர்த்துதான் கிரேயானோ அல்லது கிரேயான் என்ற பெயரை ஆலிஸ் உருவாக்கினார்.
# வெற்றிக்கரங்கள்

**வெற்றிக்கரங்கள்** 1991ஆவது ஆண்டில் ஆர். கிருஷ்ணமூர்த்தி இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில், பிரபு, பிரேம் மேனன், ரூபினி ஆகியோர் முக்கிய கதாபாத்திரங்களில் நடித்திருந்தனர்.
# வெற்றிக்கரங்கள்

## நடிகர்கள்

- பிரபு
- பிரேம் மேனன்
- ரூபினி
- சாதனா
# வெற்றிக்கரங்கள்

## பாடல்கள்

இத்திரைப்படத்திற்கு இளையராஜா இசையமைத்திருந்தார்.  
| **எண்** | **பாடல்** | **பாடகர்(கள்)** | **பாடலாசிரியர்** | **நீளம் (நி:நொ)** |  |
| --- | --- | --- | --- | --- | --- |
| 1 | இழுக்க இழுக்க | மனோ, எஸ். ஜானகி | வாலி | 04.48 |  |
| 2 | மேக வீதியில் | அருண்மொழி, மனோ | கங்கை அமரன் | 04.45 |  |
| 3 | நள்ளிரவு மெல்ல மெல்ல | மனோ, எஸ். ஜானகி | வாலி | 05.12 |  |
| 4 | உன்னால தூங்கல | மனோ, சித்ரா | காமகோடியன் | 04.41 | } |
# நாவி

**நாவி** (*Naavi*) என்பது ஒரு தமிழ்ச் சந்திப்பிழை திருத்தி ஆகும். இது சில மரபுப்பிழைகளையும் சரிசெய்யக்கூடியது. 2012இல் வெளியிடப்பட்டது. இது இணையத்தில் இலவசமாகக் கிடைக்கிறது. இதன் மூலம் 70% துல்லியமாகச் சந்திப்பிழைகளைத் திருத்த முடிவதாக (2012 சூலை 22இன்படி) நீச்சல்காரன் தெரிவித்தார். ஒரு தமிழ்ச் சொற் பட்டியலை மூலமாகக் கொண்டு இம்மென்பொருள் சந்திப்பிழைகளைத் திருத்துகின்றது.
# நாவி

## வசதிகள்

நாவி வலைத்தளத்தில் ஒருங்குறியில் அமைந்த ஒரு தமிழ்க் கிளவியத்தை இட்டு, "ஆய்வு செய்" என்பதை அழுத்தியதும், தெளிவான சந்திப்பிழைகளையும் மரபுப்பிழைகளையும் வேறாகவும் மென்பொருளின் ஐயப்பாட்டுக்குரியவற்றையும் மென்பொருளால் பரிந்துரைக்கப்படுபவற்றையும் வேறாகவும் வெவ்வேறு நிறங்களில் காண்பிக்கும். பிளாகர் வலைப்பதிவுகளிலிருந்து இத்தளத்திற்கு நேரடியாக இணைப்புத் தரமுடியும். வாணி என்ற தமிழ் எழுத்துப்பிழை திருத்தியில், சந்திப்பிழைகளைக் கண்டறிவதற்காக இச்செயலி இணைக்கப்பட்டுள்ளது.
# நாவி

## இதனையும் பார்க்க

- ஒற்றுப் பிழைகள்
# கோலாலம்பூர் சென்ட்ரல்

**கோலாலம்பூர் சென்ட்ரல்** அல்லது **கேஎல் சென்ட்ரல்** (ஆங்கிலம்: *Kuala Lumpur Sentral* அல்லது *KL Sentral*; மலாய்: *Kuala Lumpur Sentral*) என்று அழைக்கப்படும் **கோலாலம்பூர் நடுவண் தொடருந்து நிலையம்** மலேசியத் தலைநகரமான கோலாலம்பூரில் உள்ள முதன்மை தொடருந்து நிலையம் ஆகும். பல தடங்கள் ஒன்றிணையும் இந்த நிலையம் ஏப்ரல் 16, 2001-இல் திறக்கப்பட்டது.  
இதற்கு முன்னதாக பழைய கோலாலம்பூர் தொடருந்து நிலையம் நகரின் முதன்மை நகரிடை தொடருந்து மையமாக விளங்கியது. மலேசியாவின் மிகப்பெரும் தொடருந்து நிலையமாக கேஎல் சென்ட்ரல் விளங்குகின்றது. பழைய கோலாலம்பூர் தொடருந்து நிலையத்திற்கு பதிலாக, கோலாலம்பூர் நகரின் முக்கிய நகரங்களுக்கு இடையிலான தொடருந்து நிலையமாக மாற்றம் கண்டுள்ளது.
# கோலாலம்பூர் சென்ட்ரல்

## பொது

கோலாலம்பூர் சென்ட்ரல் என்று அழைக்கப்படும் கோலாலம்பூர் நடுவண் நிலையம், இடைமுறைமை போக்குவரத்து மையமாக (*Intermodal Transport Hub*) வடிவமைக்கப்பட்டுள்ளது. கோலாலம்பூரின் பெரும்பாலான பயணியர் தொடருந்து தடங்கள் இந்த நிலையத்துடன் இணைக்கப்பட்டுள்ளன. மலேசியத் தீபகற்பத்திற்கும் சிங்கப்பூருக்கும் செல்லும் பல நகரிடை சேவைகள் இங்கிருந்து கிளம்புகின்றன.  
தொடருந்து இணைப்புகள் அனைத்தும் முடிவடைந்த நிலையில் வணிக வளாகங்களும் அலுவலகங்களும் அடுக்ககங்களும் திட்டமிட்டபடி முடிவுறவில்லை. இருப்பினும் இவை 2017-இல் முழுமை அடைந்தன. இந்த நிலைய வளாகம் கோலாலம்பூரின் நிதி, வணிக மையமாகவும் வடிவமைக்கப்பட்டுள்ளது.  
மலேசிய ரிசோர்சு நிறுவனம் (*Malaysian Resources Corporation Berhad*), மலாயா தொடருந்து நிறுவனம் (*Keretapi Tanah Melayu Berhad*) மற்றும் பெம்பினான் ரெட்சாய் (*Pembinaan Redzai Sdn Bhd*) ஆகியவற்றின் கூட்டமைப்பால் கேஎல் சென்ட்ரல் உருவாக்கப்பட்டது.
# கோலாலம்பூர் சென்ட்ரல்

## வரலாறு

கோலாலம்பூர் சென்ட்ரல் வளாகம், மத்திய தொடருந்து பழுதுபார்க்கும் தடத்தில் (*Central Railroad Repair Shops*) உள்ளது. இரண்டாம் உலகப் போரில் மலாயாவில் சப்பானிய ஆக்கிரமிப்பின் போது, 1945-இல் கோலாலம்பூர் மீது நேச நாடுகளின் குண்டுவீச்சுக்கு இந்த வளாகம் இலக்கானது.  
19 பிப்ரவரி 1945 மற்றும் 10 மார்ச் 1945 ஆகிய இரு நாட்களில் இந்த வளாகம் இரண்டு முறை குறிவைக்கப்பட்டு தாக்கப்பட்டது. இரண்டாவது குண்டுமழைத் தாக்குதலில் அருகிலுள்ள மலேசிய அருங்காட்சியகமும் சேதமடைந்தது.
# கோலாலம்பூர் சென்ட்ரல்

## வரலாறு

### கட்டிடக் கலைஞர் கிசோ குரோகாவா

1994-ஆம் ஆண்டில், கோலாலம்பூர் நகரின் பொதுப் போக்குவரத்தை மேம்படுத்தும் நோக்கத்துடன், மத்திய தொடருந்து பழுதுபார்க்கும் தடத்தில் 72 ஏக்கர் (290,000 ச.மீ) நிலத்தை, நவீன போக்குவரத்து மையமாக மாற்றுவதற்கு, மலேசிய அரசாங்கம் ஒரு கூட்டமைப்பிற்கு ஓர் ஒப்பந்தத்தை வழங்கியது.  
மலேசிய ரிசோர்சு நிறுவனத்தின் தலைமையிலான கூட்டமைப்பு, கட்டிடக் கலை கட்டமைப்பிற்காக கட்டிடக் கலைஞர் கிசோ குரோகாவா (*Kisho Kurokawa*) என்பவரை நியமனம் செய்தது. கட்டிடக் கலைஞர் கிசோ குரோகாவா ஏற்கனவே கோலாலம்பூர் பன்னாட்டு வானூர்தி நிலையத்தை (**கேஎல்ஐஏ**) (**KLIA**) வடிவமைத்தவர் ஆகும்.  
16 எப்ரல் 2001-இல் கேஎல் சென்ட்ரல் நிலையத்தின் கட்டுமான வேலைகள் நிறைவுற்றன. அதன் பின்னர் 29 மே 2023-இல், முன்பு அங்கு இயங்கிய கேஎல் சென்ட்ரல் எல்ஆர்டி நிலையம் அதிகாரப்பூர்வமாக கேஎல் சென்ட்ரல் ரெட் ஒன் (*KL Sentral-redONE*) என மறுபெயரிடப்பட்டது.
# கோலாலம்பூர் சென்ட்ரல்

## தொடருந்து சேவைகள்

- **விரைவுத் தொடருந்து இணைப்பு:** (*Express Rail Link*) (**ERL**) அதிவேக வானூர்தி நிலைய தொடருந்து சேவை;
- கேஎல்ஐஏ விரைவுத் தொடருந்து (*KLIA Ekspres*) கோலாலம்பூர் பன்னாட்டு வானூர்தி நிலையத்திற்கும் (*Kuala Lumpur International Airport*) (**KLIA**); கேஎல்ஐஏ T1; கேஎல்ஐஏ T2 நேரடி விரைவு தொடருந்து சேவைகள்;
- கேஎல்ஐஏ போக்குவரத்து (*KLIA Transit*) கோலாலம்பூர் பன்னாட்டு வானூர்தி நிலையத்திற்கும் (*Kuala Lumpur International Airport*) (**KLIA**); இரண்டாவது கோலாலம்பூர் பன்னாட்டு வானூர்தி நிலையத்திற்கும் (*Kuala Lumpur International Airport2*) (**KLIA2**) தொடருந்து சேவைகள்;
- **கேடிஎம் கொமுட்டர்:** கிள்ளான் பள்ளத்தாக்கு மின்சாரத் தொடருந்து பயணிகள் சேவை
- சிரம்பான் வழித்தடம் (*Seremban Line*): பத்துமலை – சிரம்பான் – புலாவ் செபாங் தம்பின்
- கிள்ளான் துறைமுக வழித்தடம் (*Port Klang Line*): தஞ்சோங் மாலிம் – கிள்ளான் துறைமுகம்
- 
 இஸ்கைபார்க் வழித்தடம் (*Skypark Link*): கோலாலம்பூர் சென்ட்ரல் – இஸ்கைபார்க்
 (இடைநிறுத்தம்)
- **கேடிஎம் இடிஎஸ்:** (*Electric Train Service*) (**ETS**) நகரிடை மின்சாரத் தொடருந்து
- கோலாலம்பூர் - ஈப்போ நகரிடை மின்சாரத் தொடருந்து
- கிம்மாஸ் - பாடாங் பெசார் நகரிடை மின்சாரத் தொடருந்து
- **ரேபிட் கேஎல்:** இலகு தொடருந்து (*Light Rapid Transit*) (**LRT**)
- கிளானா ஜெயா வழித்தடம் (*Kelana Jaya Line*): புத்ரா அயிட்ஸ் – கோம்பாக் (**KL Sentral - redONE**)  
கோலாலம்பூர் மோனோரெயில் வழித்தடத்தில் (*KL Monorail*) இயங்கும் ஒரு நிலையமான கோலாலம்பூர் மோனோரெயில் (மோனோரெயில் நிலையம்) **** கோலாலம்பூர் சென்ட்ரல் நிலையத்தின் ஒரு பகுதியாகச் செயல்படவில்லை.  
அந்த கோலாலம்பூர் ஒற்றைத் தண்டூர்தி நிலையம், துன் சம்பந்தன் சாலையில் (*Jalan Tun Sambanthan*) கோலாலம்பூர் சென்ட்ரல் நிலையத்திற்கு எதிர்ப்புறம் உள்ளது. இந்த இரு நிலையங்களும் ஒரு மேல்நிலை பாலத்தால் இணைக்கப்பட்டு உள்ளன.
# மலாயா தொடருந்து

**மலாயா தொடருந்து**, (மலாய்: *Keretapi Tanah Melayu* ஆங்கிலம்: *Malayan Railways*; ஜாவி: كريتاڤي تانه ملايو برحد); என்பது மலேசியத் தீபகற்பத்தில் தொடருந்து சேவைகளை வழங்கும் முதன்மைத் தொடருந்து நிறுவனம் ஆகும்.  
**கிரேத்தாப்பி தானா மெலாயு** (*Keretapi Tanah Melayu Berhad*) என்று அழைக்கப்படும் இந்த அமைப்பு, பரவலாக **கே.டி.எம்.** (**KTM**) என அழைக்கப்படுகிறது.
# மலாயா தொடருந்து

## பொது

கோலா லிப்பிஸ் நகரத் தொடருந்து நிலையத்தில்.கே.டி.எம். நிறுவனத்தின் நகரிடை தொடருந்து]]
இந்தத் தொடருந்து அமைப்பு பிரித்தானிய குடியேற்றக் காலத்திலேயே வெள்ளீயப் போக்குவரத்திற்காகக் கட்டமைக்கப்பட்டது.  
முன்னதாக இது *மலாய் இராச்சியங்களின் கூட்டமைப்பு தொடருந்து* *(Federated Malay States Railways)* எனவும் *மலாயா தொடருந்து நிர்வாகம்* *(Malayan Railway Administration)* எனவும் அழைக்கப்பட்டது.
# மலாயா தொடருந்து

## வரலாறு

1962-ஆம் ஆண்டு முதல் தற்போதைய பெயரான **கிரேத்தாப்பி தானா மெலாயு** என்று (சுருக்கமாக **கே.டி.எம்.**) அழைக்கப் படுகின்றது. 1992-ஆம் ஆண்டில் இந்த அமைப்பு முழுமையும் மலேசிய அரசாங்கத்தின் அரசுடைமைத் தனிநிறுவனமாக வரையறுக்கப்பட்டது.
# திபெத்திய சிறுமான்

**திபெத்திய சிறுமான்** (Tibetan Gazelle) என்பது ஒரு மான் இனமாகும். இவை குறிப்பாக திபெத்திய பீடபூமியிலும், வடகிழக்கு லடாக், சிக்கிம் ஆகிய பகுதிகளிலும் வாழ்கின்றன.
# திபெத்திய சிறுமான்

## விளக்கம்

இந்த மான்கள் சிறிய வகை மான்கள் ஆகும். ஆண், பெண் ஆகிய இருவகை மான்களும் தோராயமாக 13-16 கிலோ (29 -35 இராத்தல் ) எடை கொண்டவை. தோள்பட்டைவரை 54 முதல் 65 சென்டிமீட்டர் (21-26 அங்குலம்) உயரம் உடையவை. தலை முதல் உடல்வரை 91 முதல் 105 செ.மீ (36-41 அங்குலம்) நீளம் கொண்டவை. ஆண் மான்கள் பின் நோக்கி கூராக வளைந்த கொம்புகள் கொண்டவை. வால் குறுகியும் முனையில் கருமையாகவும் இருக்கும். பெண்மானுக்குக் கொம்புகள் கிடையாது.
# இமயமலை வரையாடு

## விளக்கம்

இவற்றுக்கு கழுத்திலிருந்தும், தோள்பட்டையில் இருந்தும் நீண்ட முடி முட்டிவரை தொங்கும், பறட்டைன பிடரிமயிரும், உறுதியான உடலும், வலுவான கால்களும் கொண்டவை. குறுகிய விறைப்பான காதுகள், பின்நோக்கி வளைந்த கொம்புகள் கொண்டவை. உடல் நிறம் சிவப்பு கலந்த பழுப்பு நிறம் கொண்டது.
# கத்திவால் அழகி

**கத்திவால் அழகி** (*Graphium nomius*) என்பது அழகிகள் குடும்பத்தைச்சேர்ந்த பட்டாம்பூச்சி ஆகும். இது தெற்காசியாவிலும் தென்கிழக்காசியாவிலும் காணப்படுகிறது. இவை கூட்டமாக சேற்றில் நீர் உறிஞ்சுவதும் காட்டில் மரத்தைச்சுற்றி வருவதும் கண்ணைக்கவரும் காட்சியாகும்.
# கத்திவால் அழகி

## பரம்பல்

தென்னிந்தியா, கிழக்கிந்தியா, சிக்கிம், அசாம், இலங்கை, நேப்பாளம், வங்க தேசம், மியான்மர், தாய்லாந்து, வியட்னாம், இலாவோசு, கம்பூச்சியா ஆகிய பகுதிகளில் இவை காணப்படுகின்றன.
# கத்திவால் அழகி

## தோற்றம்

இப்பட்டாம்பூச்சியின் மேற்புறமிருக்கும் கறுப்புப் பட்டைகளின் அகலமே தனது நெருங்கிய இனமான ஐம்பட்டை கத்திவால் அழகியிடமிருந்து வேறுபடுத்திக் காட்டுகிறது. பின்னிறக்கையில் கீழ்ப்புறம் தெரியும் கறுப்புக்குறிகள் மேற்பகுதியிலுள்ளவை ஊடுருவுவதால் மட்டுமின்றி கறுப்புச்செதில்கள் இருப்பதாலும்கூட.  
இப்பூச்சின் அகலம் 94–100&nbsp;மிமீ இருக்கும்.  
ஆண்பூச்சியிலும் பெண்பூச்சியிலும் மேற்பகுதி நீலங்கலந்த வெள்ளை நிறைத்தில் இருக்கும். முன்னிறக்கையில் ஐந்து பட்டைகள் இருக்கும். பின்னிறக்கை மண்ணிறமாக இருக்கும். கீழ்ப்புறம் வெள்ளையாக இருக்கும். அதன்மேல் பழுப்புநிறக்கோடுகள் இருக்கும். உணர்வுக்கொம்புகள் கறுப்பாகவும் வயிற்றுப்பகுதி பாலாடை நிறத்திலும் இருக்கும். வயிற்றின் கீழ்ப்புறம் நீண்ட அகலமானதொரு கோடும், பக்கப்புறங்களில் கறுப்புக்கோடுகளும் இருக்கும்.
# கத்திவால் அழகி

## வாழிடச்சூழல்

பொதுவாக இலையுதிர் காடுகளில் புதர்களிலும் தாழ்வான மரங்களிலும் காணப்படுகின்றன. கடல்மட்டத்திலிருந்து 3000 அடி உயரம்வரை நல்ல எண்ணிக்கையிலும் அதற்குமேல் அவ்வப்போதும் காணலாம். இவை குன்றுகள், காடுகள் ஆகியவற்றுக்கருகேயுள்ள ஊர்களிலும் தென்படுகின்றன.
# கத்திவால் அழகி

## நடத்தை

மனிதர்களிடமிருந்து எச்சரிக்கையுடன் விலகியிருக்கும். சிறு அச்சுறுத்தலின்போதும் தப்பித்து விரைந்து பறக்கும். மலர்நிரம்பிய மரங்களைச் சுற்றி கூட்டம் கூட்டமாகத் திரியும். குமில் மழங்களை விரும்பும். வெயில் காலங்களில் மொத்தமாக ஈரிப்பான இடங்களில் குவியும். தரைக்கருகே வெயில்காயும். அந்நேரம் இறக்கைகளை சிறிதோ முழுவதுமோ பரிப்பி நிற்கும். இங்கைக்கு வலசை போகும்.
# கத்திவால் அழகி

## வாழ்க்கைப்பருவங்கள்

வளர்ந்த வண்ணத்துப்பூச்சிகளை பிப்பிரவரி முதல் சூன் வரை காணலாம். மார்ச்சு ஏப்பிரல் மாதங்களில் அதிக எண்ணிக்கையில் காணப்படும். இந்தியாவின் மேற்குப்பகுதிகளில் சூலையிலிருந்து சில மாதங்கள் இவை பதிவாகியுள்ளன. குறிப்பாக நீலமலையில் அக்டோபர்வரை தென்படுகின்றன.
# கத்திவால் அழகி

## வாழ்க்கைப்பருவங்கள்

### முட்டைகள்

(*Miliusa velutina*)]]
இப்பட்டாம்பூச்சியின் முட்டைகள் உருண்டையாக, மஞ்சள்நிறத்தில் சிறிது பளபளவென இருக்கும். அவை ஒற்றையாக இலையின் மேற்புறத்திலோ குருத்திலைகளின் அடிப்பகுதிகளிலும் மொட்டுக்களின் அடிப்பகுதியிலும் இடப்படும்.
# கத்திவால் அழகி

## வாழ்க்கைப்பருவங்கள்

### கம்பளிப்புழு

கருப்பு நிறத்தில் அடிப்புறம் பச்சையாக இருக்கும். குறுக்காக கோடுகள் வெள்ளை நிறத்தில் இருக்கும். தலைப்புறமும் பின்புறமும் மஞ்சளாக இருக்கும். தொண்டைக்கட்டிலும் புட்டப்பகுதியிலும் முள்போன்று இருக்கும். நெஞ்சுப்பகுதி பளபளப்பான பச்சைநிறத்தில் இருக்கும். மாலையிலும் இரவிலும் தின்னும் மந்தமான கம்பளிப்புழுவாகும்.
# இலித்தியம் இமைடு

**இலித்தியம் இமைடு** (Lithium imide) என்பது (Li<sub>2</sub>NH) என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இலித்தியம் அமைடு மற்றும் இலித்தியம் ஐதரைடு ஆகிய சேர்மங்கள் இணைவதால் வெண்மை நிறமுடைய இச்சேர்மம் உருவாகிறது.  
: LiNH<sub>2</sub> + LiH → Li<sub>2</sub>NH + H<sub>2</sub>  
இச்சேர்மம் ஒளியினால் பாதிக்கப்பட்டு விகிதச்சமமாதலின்றி பிரிந்து சிவப்பு நிறமான இலித்தியம் நைட்ரைடு தோன்றுகிறது.  
:2 Li<sub>2</sub>NH → LiNH<sub>2</sub> + Li<sub>3</sub>N  
எளிய முகமைய்ய கனசதுர படிக அமைப்புடன் Fm3m இடக்குழுவுடன் இலித்தியம் இமைடு காணப்படுகிறது. N-H பிணைப்புகளின் பிணைப்பு 0.82(6) Å நீளத்துடனும் H–N–H பிணைப்புகளின் பிணைப்புக் கோணம்109.5° ஆகவும் பெற்று இலித்தியம் அமைடின் படிக அமைப்பையே இதுவும் கொண்டுள்ளது.  
இலித்தியம் இமைடு ஒரு வலிமையான காரத்தன்மையுடன் கரிம மற்றும் கரிம உலோக வேதியியல் பிரிவுகளில் பலவாறு பயன்படுத்தப்படுகிறது. ஐதரசனை சேமிக்கக்கூடிய ஒரு பொருளாகவும் இது ஆராயப்பட்டு வருகிறது.
# கொப்பரை

**கொப்பரை ( Copra )** என்பது தேங்காயை நங்கு உலரவைத்த பின் கிடைக்கும் ஒரு பொருள் ஆகும் . தேங்காய் அளவுக்கு மீறி முற்றி இருந்தால் உள்ளிருக்கும் தேங்காய் நீர் முற்றிலுமாய் வற்றி விடும், அப்படி மிக முற்றிய தேங்காயை **கொப்பரைத் தேங்காய்** என்பர்.  
தேங்காய் எண்ணெய் எடுப்பதற்குக் கொப்பரை பயன்படுகிறது. நீர் முற்றாக வற்றாத தேங்காய்களை வெயிலில் நன்கு உலர்த்தி அதைக் கொப்பரை ஆக்குவர். இது பல தேங்காய் உற்பத்தி செய்யும் நாடுகளுக்கு ஒரு முக்கியமான விவசாய பொருளாக அமைகிறது. இதில் எண்ணெயை பிரித்தெடுத்த பிறகு தேங்காய்க் கழிவு புண்ணாக்கு ஆகும். புண்ணாக்கு கால்நடைகளுக்கு. தீவனமாக பயன்படுத்தப்படுகிறது.
# கொப்பரை

## உற்பத்தி

பாரம்பரியமாக தேங்காய் முதலில் வெய்யிலில் வைத்து நன்கு உலர்த்தப்பட்டு பின்னர் அரைக்கப்பட்டு தேங்காய் எண்ணெய் பிரித்தெடுக்கப்படுகிறது. இது பசிபிக் தீவுகளில் பயன்படுத்தப்பட்டது மற்றும் 1860 களில் தென் கடல் மற்றும் தெற்காசியாவில் உள்ள வணிகர்களுக்கு ஒரு மதிப்புமிக்க வணிக உற்பத்திப் பொருளாக மாறியது. 19 ஆம் நூற்றாண்டின் இந்த கொப்பரை வர்த்தகம் ஆர்.எல். இசுடீவன்சன் 1893 ல் எழுதிய *தி பீச் ஆஃப் ஃபாலே சா* என்ற புதினத்தில் சமோவா என்ற இடத்தில் கண்ட அவரது அனுபவங்களின் அடிப்படையில் இருந்தது. இப்போதெல்லாம், தேங்காய் எண்ணெயை (70%) உற்பத்தி செய்ய கொப்பரையை நசுக்கி தேங்காய் எண்ணெய் பிரித்தெடுக்கப்படுகிறது; இதன் துணை தயாரிப்பு தேங்காய் புண்ணாக்கு என அழைக்கப்படுகிறது.  
எண்ணெய் பிரித்தெடுக்கப்பட்டதும், மீதமாகும் தேங்காய் புன்ணாக்கில் 18-25% புரதம், இருக்கும். ஆனால் இவ்வளவு நார்ச்சத்து இருப்பதால் அதை மனிதர்கள் அதிக அளவில் சாப்பிட முடியாது. அதற்கு பதிலாக, இது பொதுவாக கால் நடைகளுக்கு உணவாக அளிக்கப்படுகிறது.  
கொப்பரையின் உற்பத்தி - அதன் மேல் ஓட்டினை அகற்றுதல், அதை உடைத்தல், உலர்த்துதல் - என்பதாகும். இது பொதுவாக தென்னை மரங்கள் வளரும் இடத்தில் செய்யப்படுகிறது. கொப்பரைையை புகையில் உலர்த்துதல், வெயிலில் காயவைத்தல் அல்லது சூளையில் உலர்த்துதல் போன்ற முறைகள் மூலம் செய்யலாம். தொடர்ச்சியான உலர்த்தும் செயல்முறைக்கு கலப்பின சூரிய உலர்த்தும் முறைகளையும் பயன்படுத்தலாம். ஒரு கலப்பின சூரிய உலர்த்தும் அமைப்பில், சூரிய ஒளி பகல் நேரத்தில் பயன்படுத்தப்படுகிறது மற்றும் சூரிய ஒளி போதுமானதாக இல்லாதபோது அல்லது இரவில் எரியும் உயிரி எரிபொருளின் ஆற்றல் பயன்படுத்தப்படுகிறது. சூரிய உலர்த்தலுக்கு ரேக்குகளை விட சற்று அதிகம் மற்றும் போதுமான சூரிய ஒளி தேவைப்படுகிறது. தேங்காய்கள் பாதியாக உடைக்கப்பட்டு வெய்யிலில் வைக்கப்படுகிறது.; இரண்டு நாட்களுக்குப் பிறகு அதன் ஓட்டிலிருந்து எளிதில் அகற்றலாம், மேலும் மூன்று முதல் ஐந்து நாட்களுக்குப் பிறகு உலர்த்தும் செயல்முறை முடிவடைகிறது (மொத்தம் ஏழு நாட்கள் வரை).  
இந்தியாவில், சிறிய ஆனால் முழு தேங்காய்களையும் எட்டு மாதங்கள் முதல் ஒரு வருடம் வரை உலர்த்தலாம், மேலும் உள்ளே இருக்கும் தேங்காயை அகற்றி முழுத் தேங்காயாக விற்கலாம். இந்த பாணியில் தயாரிக்கப்பட்ட தேங்காய் இனிப்பாகவும், மென்மையானதாக இருக்கும்., எண்ணெய் மற்றும் வெள்ளை நிறமாக இல்லாமல் இளமஞ்சள் நிறத்தில் இருக்கும்..  
ஒருங்கிணைந்த செயல்பாடுகளுடன் சில பெரிய தென்னைத் தோட்டங்கள் இருந்தாலும், கொப்பரை ஒரு சிறுதொழில் பயிர் ஆகும். கொப்பரையின் முக்கிய உற்பத்தி நாடு பிலிப்பைன்ஸ் ஆகும் . இது அதிக அளவில் ஏற்றுமதி செய்கிறது. முந்தைய ஆண்டுகளில், பசிபிக் பெருங்கடலில் தீவிலிருந்து தீவுக்கும் துறைமுகத்துக்கும் வந்து செல்லும் வர்த்தகர் மூலம் கொப்பரை சேகரிக்கப்பட்டது, ஆனால் பப்புவா நியூ கினியா, சாலமன் தீவுகள் மற்றும் வனுவாட்டு போன்ற இடங்கள் தவிர்த்து, தென் பசிபிககில் உற்பத்தி இப்போது மிகவும் குறைந்துள்ளது.
<sup data-ve-ignore="true">&#x5B; *<span title="This claim needs references to reliable sources. (August 2017)">மேற்கோள் தேவை</span>* &#x5D;</sup>
# கொப்பரை

## உற்பத்தி

### பொருளியல்

தென்னைத் தோட்டங்களில் கொப்பரை உற்பத்தி தொடங்குகிறது. தென்னை மரங்கள் பொதுவாக இடைவெளியில் அமைந்திருக்கும். தவிர, ஒரு ஹெக்டேருக்கு 100-160 மரங்களின் அடர்த்தியை அனுமதிக்கிறது. ஒரு நிலையான மரம் ஆண்டுக்கு 50-80 தேங்காயைத் தருகிறது, மற்றும் வனுவாட்டில் (1999) சராசரி வருவாய் ஒரு கிலோவுக்கு 0.20 அமெரிக்க டாலர் (ஒரு கிலோ 8 கொட்டைகளுக்கு சமம்) - எனவே ஒரு விவசாயி ஒவ்வொரு ஹெக்டேருக்கு ஆண்டுக்கு சுமார் 120 அமெரிக்க டாலர் முதல் 320 டாலர் வரை சம்பாதிக்க முடியும். மேலும் பிலிப்பைன்ஸில் டன் ஒன்றுக்கு 540 அமெரிக்க டாலர் என CIF ரோட்டர்டாம் அடிப்படையில் (ஒரு கிலோவிற்கு 0.54 அமெரிக்க டாலர்) *பைனான்சியல் டைம்ஸ்* 2012 நவம்பர் 9 அன்று மேற்கோள் காட்டியது.  
இதன் மிகப்பெரிய ஆதாரம் பிலிப்பைன்ஸிலிருந்து கிடைக்கிறது, அங்கு ஆண்டு உற்பத்தியின் மதிப்பு 80 மில்லியன் அமெரிக்க டாலர்களை தாண்டியுள்ளது.  மிகச் சிறிய எண்ணிக்கையிலான சிறு விவசாயிகள் மற்றும் மர உரிமையாளர்கள் கொப்பரையை உற்பத்தி செய்கிறார்கள், இது அவர்களின் வருமானத்தின் முக்கிய பகுதியாகும்.
# கொப்பரை

## உற்பத்தி

### பூஞ்சை பாதிப்பு

துரதிர்ஷ்டவசமாக, கொப்பரை நன்கு உலரவில்லை என்றால் அவை பூஞ்சான்களினால் மிகவும் எளிதில் பாதிப்படையும். பூஞ்சைகள் அதிக நச்சுத்தன்மையுடையவை, மேலும் அவை மிகவும் அறியப்பட்ட இயற்கை புற்றுநோய்க் காரணிகளில் ஒன்றாகும்,  குறிப்பாக இது கல்லீரலை பாதிக்கிறது. பூஞ்சையுடன் உள்ள புண்ணாக்கினை, விலங்குகளுக்கு உணவாக அளிக்கப்படும் போது, அவை பால் அல்லது இறைச்சி மூலம் மனிதனுக்கு பரவலாம், இது நோய்களுக்கு வழிவகுக்கும்.
<sup data-ve-ignore="true">&#x5B; *<span title="This claim needs references to reliable sources. (August 2017)">மேற்கோள் தேவை</span>* &#x5D;</sup>
.
<sup data-ve-ignore="true">&#x5B; *<span title="This claim needs references to reliable sources. (July 2016)">மேற்கோள் தேவை</span>* &#x5D;</sup>
# கொப்பரை

## கால்நடை தீவனம்

கொப்பரைக் கழிவு எனப்படும் புண்ணாக்கு குதிரைகள் மற்றும் கால்நடைகளுக்கு தீவனமாக பயன்படுத்தப்படுகிறது. அதன் உயர் எண்ணெய் மற்றும் புரத அளவுகள் பங்குக்கு கொழுப்பாக இருக்கின்றன. புண்ணாக்கில் உள்ள புரதம் வெப்ப சிகிச்சைக்கு உட்படுத்தப்பட்டு, கால்நடைகள், செம்மறி ஆடுகள் மற்றும் மான்களுக்கு உயர்தர புரதத்தின் மூலத்தை வழங்குகிறது,
# பிரிப்பியம்

**பிரிப்பியம்** (Divisionism) என்பது, புது உணர்வுப்பதிவுவாத ஓவியங்களில் காணப்படும் சிறப்பியல்பான பாணி ஆகும். இதில், நிறங்கள் கூறுகளாகப் பிரிக்கப்பட்டு புள்ளிகளாகவோ, பகுதிகளாகவோ வரையப்பட்டு ஒளியியல் அடிப்படையில் பொருட்களின் உண்மை நிறத்தைக் கொடுக்கும்படி செய்யப்படுகின்றது. டிவிசியனிசம்இல் மிகவும் பிரபலமான கலைஞர்களில் ஒருவர் விட்டோரி கிரூபிசி டி டிராகோன், அவர் தனது கலை ஆராய்ச்சிகளுக்கு லியெர்னாவில் கோமோ ஏரி அருகில் நீண்டகாலம் வசித்தார்.  
பல்வேறு நிறத் துகள்களைக் கலந்து தேவையான நிறத்தைப் பெறுவதற்கு மாறாக, பார்ப்பவர்களே ஒளியியல் அடிப்படையில் நிறங்களை உணர்ந்துகொள்ளும் தேவையை உருவாக்குவதன்மூலம், அறிவியல் அடிப்படையில் மிகக்கூடிய அளவு சாத்தியமான ஒளிர்வைப் பெற முடியும் என பிரிப்பிய ஓவியர்கள் நம்பினர். யோர்ச் சேரா என்பவர், மைக்கேல் இயுசீன் செவ்ரேல், ஒக்டென் ரூட், சார்ள்சு பிளாங்க் போன்றவர்களில் அறிவியல் கோட்பாடுகளில் இருந்து தான் விளங்கிக்கொண்டவற்றை அடிப்படையாகக்கொண்டு 1884ல் இந்தப் பாணியை உருவாக்கினார். இப்பாணி புள்ளிகள் அல்லது சிறிய கீறுகள் மூலம் உருவாக்கப்படும் Pointillism என்னும் பாணியுடன் சேர்ந்து வளர்ச்சியுற்றது. Pointillism என்னும் பாணியில், நிறங்களைப் பிரிப்பது குறித்துக் கவனம் செலுத்தப்படுவதில்லை.
# பிரிப்பியம்

## அறிவியற் கோட்பாடுகளும் வளர்ச்சியும்

பார்வை தொடர்பான அறிவியல் கோட்பாடுகள் குறித்து அறிந்த ஓவியர்கள், அக்காலத்தில் மிகவும் வளர்ச்சியுற்றிருந்த உணர்வுப்பதிவுவாதப் பாணியிலிருந்து விலகிச்செல்லத் தொடங்கியபோது 19ம் நூற்றாண்டில் பிரிப்பியப் பாணி உருவானது. பிரிப்பிய ஓவியர்களின் உருவாக்கங்களுக்கு வழிகாட்டிகளாக அமைந்த, நிற வேறுபாடுகள் குறித்த அறிவியல் கோட்பாடுகளும் விதிகளும், அவர்களது உருவாக்கங்களை உணர்வுப்பதிவுவாதப் பாணியிலிருந்து வேறுபடுகின்ற புது உணர்வுப்பதிவுவாதப் பாணியில் வைத்தன. பிரிப்பியப் பாணியில் தாக்கத்தை ஏற்படுத்திய, ஒளி, நிறம் என்பவை தொடர்பான கோட்பாடுகளை உருவாக்கிய அறிவியலாளர்கள், ஓவியர்களுள், சார்ள்சு என்றி, சார்ள்சு பிளாங்க், டேவிட் பியரே கியோட்டினோ அம்பேர்ட் டி சுப்பர்வில், டேவிட் சட்டர், மைக்கேல் இயுசீன் செவ்ரேல், ஒக்டென் ரூட், ஏர்மன் வொன் எம்மோல்ட் என்பவர்கள் அடங்குவர்.
# இபெக்ஸ் காட்டாடு

**இபெக்ஸ் காட்டாடு** (*Ibex*) என்பது காட்டு ஆடு ஆகும். இது ஒரு பேரினம் ஆகும். இந்த ஆடு ஒன்பது ஆட்டு இனங்களின் மூதாதை ஆகும். இந்தியாவில் இவை இமயமலையில் காணப்படுகின்றன.  
இந்த காட்டு ஆடுகள் மலை வாழ் விலங்குகாக உள்ளன. இவற்றால் வெற்றுப் பாறைகள் மீது ஏறி உணவு தேடி உண்டு வாழ முடியும், இவை மிகவும் சுறுசுறுப்பானவை. கட்டுடல் கொண்டவை. ஆண் ஆட்டிற்கு நீணட தாடியும், நீண்ட தட்டையான வளைந்த கொம்புகளும் இருக்கும். பெண் ஆடுகளின் கொம்புகள் சிறியன. இவற்றின் நிறம் பருவ காலத்துக்கு ஏற்ப மாறுபடும். குளிர் காலத்தில் சாம்பல் கலந்த மஞ்சள் நிறமும், வெயில் காலத்தில் ஆண் ஆடுகள் வெண்திட்டுகள் கொண்ட அடர் பழுப்பு நிறமும், பெண் ஆடுகள் மஞ்சள் கலந்த பழுப்பு நிறமுமாக காணப்படும். இது ஒன்பது ஆட்டு இனங்களுக்கு மூதாதையாக கருதப்படுகிறது அவை.  
- West Caucasian tur (Capra caucasica)
- East Caucasian tur (Capra caucasica cylindricornis)
- மார்க்கோர் காட்டு ஆடு (Capra falconeri)
- வீட்டு ஆடு (Capra hircus; includes feral goat)
- Bezoar ibex (Capra hircus aegagrus)
- அல்பைன் ஐபெக்ஸ்
- Nubian ibex (Capra nubiana)
- Spanish ibex (Capra pyrenaica)
- Siberian ibex (Capra sibirica)
- Walia ibex (Capra walie)
# அலுமினியம் சிலிக்கேட்டு

**அலுமினியம் சிலிக்கேட்டு அல்லது அலுமினம் சிலிக்கேட்டு** *(Aluminium silicate or aluminum silicate)* என்பது அலுமினியம் ஆக்சைடு, Al<sub>2</sub>O<sub>3</sub> மற்றும் சிலிக்கன் ஈராக்சைடுSiO<sub>2</sub> ஆகிய சேர்மங்களில் இருந்து தருவிக்கப்படும் வேதிச் சேர்மங்களாகும். இவை இயற்கையாகவே தோன்றுவனவாகவும் அல்லது செயற்கை முறையில் தயாரிக்கக்கூடிய நீரிலிகள் அல்லது நீரேற்றுகளாகவும் இருக்கலாம். அலுமினியம் சிலிக்கேட்டுகளின் பொது வாய்ப்பாடு பெரும்பாலும் xAl<sub>2</sub>O<sub>3</sub>.ySiO<sub>2</sub>.zH<sub>2</sub>O என்று குறிப்பிடப்படுகிறது. மேலும் அலுமினியம் சிலிக்கேட்டு என்ற பகுப்பு கீழ்கண்ட சேர்மங்களையும் உள்ளடக்கியது ஆகும்.  
- Al<sub>2</sub>SiO<sub>5</sub>, (Al<sub>2</sub>O<sub>3</sub>.SiO<sub>2</sub>), இயற்கையில் கனிமங்களாகத் தோன்றுபவை, அண்டலுசைட்டு, கயனைட்டு மற்றும் சில்லிமனைட்டு முதலியன. இவை வெவ்வேறு படிக வடிவங்களில் காணப்படுகின்றன.  
- Al<sub>2</sub>Si<sub>2</sub>O<sub>5</sub>(OH)<sub>4</sub>, (Al<sub>2</sub>O<sub>3</sub>·2SiO<sub>2</sub>·2H<sub>2</sub>O), இயற்கையில் கயோலினைட்டு கனிமங்களாகத் தோன்றுபவை, இவை அலுமினியம் சிலிக்கேட்டு இருநீரேற்றுகள் என்றும் அழைக்கப்படுகின்றன. நுண்ணியத் துகளாகக் காணப்படும் இத்தூள் காகிதம், இரப்பர் ஆகியனவற்றில் நிரப்பியாகவும் மற்றும் சாயத் தொழிலிலும் பயன்படுத்தப்படுகிறது. நிலைப்புத்தன்மை கொண்ட Al<sub>2</sub>O<sub>3</sub>-SiO<sub>2</sub> தொகுப்பிலுள்ள ஒரே இடைமுகக்கனிமம் ஆகும். இது '3:2 முல்லைட்டு என்ற பெயராலும் அழைக்கப்பட்டு 2Al<sub>2</sub>O<sub>3</sub>.SiO<sub>2</sub>, Al<sub>4</sub>SiO<sub>8</sub> '2:1 முல்லைட்டு' என்ற கனிமத்தில் இருந்து வேறுபடுத்தப்படுகிறது.  
- 2Al<sub>2</sub>O<sub>3</sub>.SiO<sub>2</sub>, Al<sub>4</sub>SiO<sub>8</sub> '2:1 முல்லைட்டு
# அலுமினியம் சிலிக்கேட்டு

## அலுமினியம் சிலிக்கேட்டு கலவைப் பொருட்கள், இழைநார்

அலுமினியம் ஆக்சைடு மற்றும் சிலிக்கன் ஈராக்சைடு ஆகிய சேர்மங்களால் ஆக்கப்பட்ட ஒருவகையான இழைநார் சேர்மம் அலுமினியம் சிலிக்கேட்டு ஆகும். எனவே இவை அலுமினியம் சிலிக்கேட்டு இழைநார்கள் என்ற பெயராலும் அழைக்கப்படுகின்றன. வேதிச்சேர்மங்கள் என்பதைத் தாண்டி இவைகள் பளபளப்பான கண்ணாடிக் கரைசல்களாக உள்ளன. இவற்றின் பகுதிப்பொருட்கள் அலுமினா, Al<sub>2</sub>O<sub>3</sub> மற்றும் சிலிக்கா, SiO<sub>2</sub> ஆகியனவற்றின் எடைகளின் அடிப்படையில் விவரிக்கப்படுகின்றன. அலுமினாவின் எடை சதவீதத்தை அதிகரிப்பதால் ஒரு பொருளின் வெப்பத் தடையை அதிகரிக்கமுடியும். கம்பளிகள், போர்வைகள், உரோம அட்டைகள், காகிதங்கள் அல்லது அட்டைகள் முதலியனவற்றிலும் இந்த இழைநார் பொருட்கள் இடம்பெறுகின்றன.
# மார்க்கோர் காட்டு ஆடு

**மார்க்கோர் காட்டு ஆடு** ( ஆங்கிலம்;*markhor* பஷ்தூ மொழி : مرغومی marǧūmi; பாரசீக மொழி / உருது : مارخور) என்பது ஒரு பெரிய காட்டு ஆட்டு இனம் ஆகும். இவை வட-கிழக்கு ஆப்கானிஸ்தான், வடக்கு பாக்கித்தான், காஷ்மீர், தெற்கு தஜிகிஸ்தான், தெற்கு உஸ்பெகிஸ்தான் போன்ற இடங்களில் காணப்படுகிறன.
இந்த ஆட்டு இனத்தை பன்னாட்டு இயற்கைப் பாதுகாப்புச் சங்கம் அருகிய இனம் என பட்டியலிட்டுள்ளது. 2015 வரை அச்சுறு நிலையை அண்மித்த இனம் என மோசமான நிலையில் இருந்தது. கடந்த பத்தாண்டுகளில் இவற்றின் எண்ணிக்கை சுமார் 20% அதிகரித்துள்ளது என்பது மகிழ்ச்சியான செய்தியாகும். இந்த மார்கோர் காட்டு ஆடுகளே பாக்கித்தானின் தேசிய விலங்கு ஆகும்.
# மார்க்கோர் காட்டு ஆடு

## விளக்கம்

இவை பருத்த உடலும், அடர்ந்த மென் மயிரும் கொண்டவை. கிடா ஆட்டுக்கு அதன் சாம்பல் நிற பிடரிமயிர் முட்டிவரை தொங்கும். பெட்டை ஆட்டுக்கு இந்த பிடரி மயிர் சற்று குறைந்த நீளத்துடன் முகவாய்க்கட்டைவரை தொங்கும். கிடாவுக்கு நீண்ட தட்டையான முறுக்கிய கொம்புகள் காணப்படும். பெட்டை ஆட்டின் கொம்புகள் சிறியவை. இவற்றின் முடி குளிர் காலத்தில் அழுக்குச் சாம்பல் நிறத்திலும், வெயில் காலத்தில் நீளம் குறைந்து செம்பழுப்பு நிறத்திலும் காணப்படும்.
# புளூ இசுட்ரீக் மெக்காய்

**புளூ இசுட்ரீக் மெக்காய்** (*Blue Streak McCoy*) என்பது 1920-ம் ஆண்டில் அரி கேரி நடிப்பில் வெளியாகித் தொலைந்துபோனஅமெரிக்க மேற்கத்தியத் திரைப்படமாகும்.
# புளூ இசுட்ரீக் மெக்காய்

## நடிப்பு

- இச்சாப் மெக்காயாக அரி கேரி
- எய்லீன் மார்லோவியாக லீலா லெசுலீ
- அவார்ட் மார்லோவியாக சார்லசு ஏர்லிங்க்
- சூனியர் ஆல்பெர்ட் மார்லோவாக பி. ரீவீசு ஈசன்
- டயானா இயூக்சாக ருத் புள்ளர் கோல்டன்
- பிராங்க் ஓட்டிசாக ரே ரிப்லி
- முல்காலாக சார்லசு லீ மாயன்
- கன்சிட்டாக ருத் ராய்சு
- இவர்களுடன் பென் அலெக்சாண்டர்
# அசாம் முயல்

## பண்புகள்

இந்த முயலுக்குத் தடித்த குட்டையான முள் போன்ற மயிர் இருக்கும். இவற்றின் காதுகள் மிகவும் குறுகி சிறியதாக இருக்கும். இது அடர் பழுப்பு நிற முடிகள் கொண்டும், வெள்ளை நிற வயிறும் உடையாது. சராசரியாக, இந்த முயல் தலை முதல் வால்வரை 476 மிமீ (18.7 அங்குலம்) நீளம் கொண்டது. இம்முயலின் அசாமிய மொழிப் பெயரான *காக்கரிக்கட்டா சகா* (খাগৰিকটা শহা, khagorikota xoha) *கோரைப்புல்வெட்டி முயல்* எனப் பொருள் தரும்.
# அசாம் முயல்

## பரவல் மற்றும் வாழ்விடம்

ஒரு காலத்தில் உத்திரப்பிரதேசத்தில் உள்ள தெராய், அசாம், தெற்கு நேபாளம், மேற்கு வங்கம், திரிபுரா போன்ற பகுதிகளில் காணப்பட்ட இந்த முயல்கள் தற்போது மேற்குவங்கம், அசாம் நேபாளம் ஆகிய காடுகளில் ஒடுங்கிவிட்டது.
# ஜெர்டன் கல்குருவி

**ஜெர்டன் கல்குருவி (ஜெர்டன் கோர்சர்)** (Jerdon's courser) என்பது உலகில் காணப்படும் அரிய வகை பறவைகளில் ஒன்றாறகும். 1900 ஆண்டு முதல் எவர்கண்ணுக்கும் இப்பறவை தென்படாததால் இப்பறவை முற்றிலும் அழிந்துவிட்டதாக கருதப்பட்டுவந்தது. ஆயினும் 1986ஆம் ஆண்டு ஆந்திராவில் உயிருடன் இருப்பது கண்டுபிடிக்கப்பட்டது. தற்போது ஆந்திராவில் எஞ்சியிருக்கும் இந்தப் பறவைக்கு தெலுங்கில் "கலிவிக்கோடி" என்ற பெயர் இருந்தாலும், பறவையியளாளர் தாமஸ் சி. ஜெர்டன் நினைவாக இப்பறவைக்கு வைக்கப்பட்ட ஜெர்டன் கோசர் என்ற பெயரே பறவையியளாளர் மத்தியில் நிலவுகிறது. இந்தியாவில் ஆந்திரப்பிரதேசத்தில் கிழக்குத் தொடர்ச்சி மலையில் சில இடங்களில் மட்டுமே இருப்பதாக அறியப்படுகிறது.
# ஜெர்டன் கல்குருவி

## விளக்கம்

இப்பறவை இளஞ்சிவப்பான பழுப்புவண்ண இறகுகளும், அகன்ற வெள்ளி மாலை சூட்டியது போன்ற கழுத்தும் கொண்டிருக்கும். இதன் முகவாய் கட்டையும், தொண்டையும் வெண்மையாகக் காணப்படும். வயிற்றுப்பகுதி சாம்பல் வெண்மையிலும், வால் இறகுகள் கருமைபடிந்த வெண்ணிறத்தில் இருக்கும்.
# ஜெர்டன் கல்குருவி

## தற்போதைய நிலை

இப்பறவை சில வரலாற்றுப் பதிவுகள் மூலம் மட்டுமே அறியப்பட்டு வந்தது. 1986ஆம் ஆண்டு இது மீண்டும் கண்டுபிடிக்கப்படும் வரை இது அற்றுவிட்ட இனம் என்று கருதப்பட்டது. பம்பாய் இயற்கை வரலாற்று சங்கத்தில் பறவையியலாளராகப் பணியாற்றிய பாரத் பூசன் என்பவர் இப்பறவையை மீண்டும் கண்டுபிடித்தார். உள்ளூரில் வலையைக் கொண்டு பறவைகளைப் பிடிப்பவர்களின் உதவியோடு அவர் ஒரு பறவையை பிடித்தார். கண்டுபிடிக்கப்படுவதற்கு முன்னர் இது ஒரு பகலாடிப் பறவை என்றே கருதப்பட்டது. இது ஒரு இரவாடிப் பறவையாகும். பூச்சியுண்ணி என்று கருதப்படுகிறது. அரிதான பறவையாக இருப்பதால் இதன் வாழ்வியல் மற்றும் கூடுகள் அமைக்கும் முறைகள் பற்றி இன்னும் யாருக்கும் தெரியவில்லை.  
மதிப்பீட்டின்படி 50 முதல் 249 பறவைகள் இருக்கலாம் என்று கருதப்படுகிறது. புகைப்படக் கருவிகளை அமைத்தல் மற்றும் மிருதுவான மணலைக் கொட்டி இவற்றின் கால் தடப் பதிவுகளை எடுத்தல் ஆகிய தொழில்நுட்பங்களின் மூலம் மேற்கொள்ளப்பட்ட சமீபத்திய ஆய்வுகளின்படி இவற்றின் எண்ணிக்கை அடர்த்தியானது கணக்கிடப்பட்டுள்ளது. உலகில் இப்பறவைகளின் எண்ணிக்கையானது ஒரு சிறிய பகுதியில் மட்டுமே உள்ளது. இவை தற்போது வாழும் வாழிடத்தின் ஒத்த சூழ்நிலைகளை கொண்ட அண்டை பகுதிகளில் உள்ள மக்களுக்கு, இப்பறவைகளின் படங்களை விநியோகித்தல் மற்றும் இப்பறவைகளின் சத்தத்தை எழுப்பும் சிறிய மின்னணுக் கருவிகளை அளித்தல் ஆகியவற்றின் மூலம் இவை வாழும் புதிய பகுதிகளை கண்டறிய முயற்சிகள் மேற்கொள்ளப்பட்டுள்ளன. 2008 ஆம் ஆண்டின் போது, இவை முன்னர் வாழ்ந்த கிழக்கு மகாராஷ்டிராவின் கட்சிரோலி மாவட்டத்தின் சிரோஞ்சா பகுதிக்கு அருகில் இவற்றைத் தேடியபோது இவற்றைக் கண்டறிய முடியவில்லை.  
1988ஆம் ஆண்டு இந்திய அஞ்சல் துறை இப்பறவை மீண்டும் கண்டுபிடிக்கப்பட்டதை நினைவுகூறும் விதமாக ஒரு அஞ்சல் தலையை வெளியிட்டது.
# வார்ப்புரு:R66

<noinclude>  
The chemical-risk **Template:R66** generates the redirection title "R66: Repeated exposure may cause skin dryness or cracking" (as the link text for "R66"), which links to article "List of R-phrases" as the description page for all those R-codes. There are dozens of similar R-phrase templates.  
Also see: - template to link any *rcode*.  
</noinclude>
# கோலாலம்பூர் தொடருந்து நிலையம்

**கோலாலம்பூர் தொடருந்து நிலையம்** (ஆங்கிலம்: *Kuala Lumpur Railway Station* மலாய்: *Stesen Keretapi Kuala Lumpur*; ஜாவி: **ستيسين كريتاڤي كوالا لومڤور**; சீனம்: *吉隆坡火车总站*) என்பது மலேசியாவின் தலைநகர் கோலாலம்பூரில் அமைந்துள்ள தொடருந்து நிலையம் ஆகும். மலேசிய வரலாற்றில் பற்பல வரலாற்றுத் தடங்களைப் பதித்த முன்னோடி தொடருந்து நிலையமாக விளங்குகிறது. மலேசியாவில் அமைக்கப்பட்ட தொடருந்து நிலையங்களில் இதுவே மிகவும் புகழ்பெற்ற நிலையமாகும். தொடருந்து உலகில் ஒரு தாஜ் மகால் என இந்த நிலையம் புகழாரம் செய்யப்படுகிறது.  
1886-ஆம் ஆண்டில் கட்டப்பட்ட இந்த நிலையத்திற்குப் பதிலாக, 1910-இல் மீண்டும் கட்டமைக்கப்பட்டது. 1915-ஆம் ஆண்டில் கட்டி முடிக்கப்பட்டது. அதன் பின்னர் கோலாலம்பூரின் முதன்மைத் தொடருந்து சந்திப்பாக விளங்கியது.
# கோலாலம்பூர் தொடருந்து நிலையம்

## பொது

மலாயா தொடருந்து நிறுவனம் (*Malayan Railways*) மற்றும் மலாய் இராச்சியங்களின் கூட்டமைப்புத் தொடருந்து அமைப்பு (*Federated Malay States Railways*) ஆகியவற்றின் தலைமை அலுவலகங்கள் இந்தத் தொடருந்து நிலையத்தில் இருந்துதான் முன்பு இயங்கி வந்தன.  
2001-ஆம் ஆண்டு வரை அந்த இரு நிறுவனங்களின் போக்குவரத்து அச்சு மையமாகவும் இந்த நிலையம் விளங்கியது. 2001-ஆம் ஆண்டு கோலாலம்பூர் சென்ட்ரல் உருவாக்கப்படும் வரையில் கோலாலம்பூர் தொடருந்து நிலையம் தான் தலையாயத் தொடருந்து நிலையமாகப் புகழ்பெற்று விளங்கியது.
# கோலாலம்பூர் தொடருந்து நிலையம்

## கட்டிட வடிவமைப்பு

இந்தத் தொடருந்து நிலையத்தின் கட்டிட வடிவமைப்பிற்காகப் பெரிதும் அறியப் படுகின்றது; கிழக்கத்திய, மேற்கத்திய பண்பாடுகளின் கலவையாக இதன் கட்டிட அமைப்பு உள்ளது. இந்த நிலையம் இப்போது சுல்தான் இசாமுடின் (*Jalan Sultan Hishamuddin*) சாலையில் அமைந்துள்ளது. இந்தச் சாலையின் பழைய பெயர் விக்டர் அவெனியூ (*Victory Avenue*). இதே போன்ற பண்பாட்டுக் கலவையாக அமைந்துள்ள மற்ற கட்டிடங்கள் இந்த நிலையத்திற்கு அருகில் உள்ளன:  
தொடருந்து நிர்வாக கட்டிடம், மலேசியாவின் தேசியப் பள்ளிவாசல், டாயாபூமி வளாகம்; கிள்ளான் ஆற்றுக்கு மறுபுறத்தில் 400.மீ தொலைவில் பசார் செனி இலகுத் தொடருந்து நிலையம் போன்ற வளாகங்கள் உள்ளன.
# கோலாலம்பூர் தொடருந்து நிலையம்

## கட்டிட வடிவமைப்பு

### கட்டிடக் கலைஞர் ஆர்தர் பெனிசன்

இந்த நிலையம் பிரித்தானியக் காலனித்துவ கட்டிடக் கலைஞர்களில் மிகவும் திறமையான கலைஞரான ஆர்தர் பெனிசன் அப்பேக் (*Arthur Benison Hubback*) என்பவரால் வடிவமைக்கப்பட்டது. மலேசியாவில் பல அழகிய கட்டிடங்களுக்கு மொகலாய வடிவம் கொடுப்பதில் இவர் பொறுப்பு வகித்துள்ளார். ஈப்போ தொடருந்து நிலையம் இவரின் கைவண்ணத்தில் உருவான மற்றும் ஓர் அழகியச் சின்னம் ஆகும்.  
பழைய கோலாலம்பூர் தொடருந்து நிலையம், கோலாலம்பூரின் மிகவும் பிரபலமான அடையாளங்களில் ஒன்றாகும். பெட்ரோனாஸ் இரட்டைக் கோபுரங்கள் கட்டப்படும் வரை, கோலாலம்பூர் தொடருந்து நிலையம், சுல்தான் அப்துல் சமாத் கட்டிடம் ஆகிய இரு இடங்களும் கோலாலம்பூர் நகரத்தில் அதிகமாகப் புகைப்படம் எடுக்கப்பட்ட இடங்களாக இருந்தன.  
அந்தக் காலத்தில் மூர்ஸ் - முகலாயர் - இந்தோ சரசனிக் பாணிகள் (*Neo-Moorish/Mughal/Indo-Saracenic/Neo-Saracenic Style*) மலாயா வட்டரத்தில் வழக்கமானவை அல்ல. இருப்பினும் கோலாலம்பூர் தொடருந்து நிலையத்தின் வடிவமைப்பில், தனித்துவமான ஆங்கிலோ - ஆசியக் கட்டிடக்கலை (*Anglo-Asian Architecture*) அமைப்பை ஆர்தர் பெனிசன் அப்பேக், தன் வடிவமைப்பில் இணைத்தார்.
# கோலாலம்பூர் தொடருந்து நிலையம்

## வரலாறு

### முதல் நிலையம்

தற்போதைய கோலாலம்பூர் தொடருந்து நிலையம் கட்டப்படுவதற்கு முன்பு, ஏற்கனவே அந்தப் பகுதியில் இரண்டு நிலையங்கள் செயல்பட்டு வந்தன. கோலாலம்பூரில் பிரித்தானிய உயர் ஆணையரின் குடியிருப்புக்கு (*Residence of British High Commissioner*) அருகாமையில் அந்த முதல் தொடருந்து நிலையம் இருந்ததால் அந்த நிலையம், உயர் ஆணையர் நிலையம் (*Resident Station*) எனும் செல்லப்பெயர் பெற்று இருந்தது.  
தற்போது கோலாலம்பூரில் இருக்கும் சிலாங்கூர் கிளப் (*Royal Selangor Club*) எனும் சிலாங்கூர் மகிழ்மன்றத்திற்கு எதிர்ப்புறத்தில் அந்த முதல் நிலையம் அமைந்து இருந்தது. அந்த இடம் தற்போது டாத்தாரான் மெர்டேக்கா (*Dataran Merdeka*) என்று அழைக்கப்படுகிறது. அந்த முதல் நிலையம் 1986 செப்டம்பர் 22-இல் அதிகாரப்பூர்வமாக திறக்கப்பட்டது.
# கோலாலம்பூர் தொடருந்து நிலையம்

## வரலாறு

### இரண்டாவது நிலையம்

தேக்கு மரங்களாலும் நிப்பா பனை (*Nipah Palm*) கூரைகளாலும் கட்டப்பட்ட அந்த முதல் நிலையம் கோலாலம்பூர் நகரத்தை கிள்ளான் நகரத்துடன் முதன்முதலாக தொடருந்துகளின் வழியாக இணைத்தது. இது 1980-களில் நடந்த நிகழ்வாகும்.  
இரண்டாவது நிலையம், சுல்தான் சாலை நிலையம் (*Sultan Street Railway Station*), 1892-இல் போச் அவென்யூ (*Foch Avenue*) சாலையில் கட்டப்பட்டது. அந்த போச் அவென்யூ சாலை இப்போது துன் டான் செங் லாக் சாலை (*Tun Tan Cheng Lock Road*) என்று அழைக்கப்படுகிறது. தற்போதைய மே வங்கி கோபுரம் (*Kuala Lumpur Maybank Tower*), புடுராயா பேருந்து நிலையம் (*Puduraya*), பிளாசா ராக்யாட் எல்ஆர்டி நிலையங்களுக்கு (*Plaza Rakyat*) அருகில் கட்டப்பட்டது.  
புதிய கோலாலம்பூர் நிலையத்தின் கட்டுமானப் பணிகள் நிறைவடைந்த பின்னர், பழைய உயர் ஆணையர் நிலையம் இடிக்கப்பட்டது. இதற்கிடையில், சாலைப் போக்குவரத்திற்காக போச் அவென்யூ சாலையில் இருந்த தண்டவாளங்கள் அகற்றப்பட்டன. அப்போது சுல்தான் சாலை நிலையம் ஒரு சிறிய முனைய நிலையமாக மாற்றப்பட்டது. மேலும் 1960-ஆம் ஆண்டில் அந்தச் சிறிய நிலையமும் இடிக்கப்பட்டது.
# பாக்சைட்டு உற்பத்தி செய்யும் நாடுகளின் பட்டியல்

**பாக்சைட்டு உற்பத்தி செய்யும் நாடுகளின் பட்டியல்** *(List of countries by bauxite production )* என்பது அலுமினியத்தின் தாதுவான பாக்சைட்டு என்ற கனிமத்தை உற்பத்தி செய்யும் நாடுகளின் பட்டியல் ஆகும். 2014 ஆம் ஆண்டு நிலவரப்படி நாடுகளின் பட்டியல் இங்குத் தரப்பட்டுள்ளது.  
பாக்சைட் (Bauxite) என்பது அலுமினியத்தின் மிக முக்கியமான கனிமமாகும். இப்பாறைவடிவ தாதுவில் பெரும்பாலும் கிப்சைட்டு,Al(OH)<sub>3</sub>, போயிமைட்டு γ-AlO(OH) மற்றும் டையாசுபெரா (α-AlO(OH)) ஆகிய கனிமங்கள் கலந்துள்ளன. கெதேயிதைட்டு மற்றும் எமதைட்டு போன்ற இரும்பு ஆக்சைடுகள், கயோலினைட்டு எனப்படும் களிமண் கனிமம், மற்றும் அனாடேசு எனப்படும் தைட்டானியம் ஈராக்சைடு,TiO<sub>2</sub> ஆகியவற்றுடன் கலந்து கலவையாகவும் பாக்சைட்டு தாது காணப்படுகிறது. தெற்கு பிரான்சில் உள்ள சிறிய கிராமமான லெசு பாக்சு என்ற இடத்தில் பாக்சைட்டு கண்டறியப்பட்டது. இக்கனிமம் அலுமினியத்தைக் கொண்டிருக்கிறது என்பது முதன்முதலில் அவ்விடத்தில் கண்டறியப்பட்டதால் இக்கனிமத்திற்கு பாக்சைட் என்ற பெயரும் வைக்கப்பட்டது. பிரெஞ்சு புவியலாளர் பியெர் பெர்த்தியர் 1821 ஆம் ஆண்டில் இப்பெயரைச் சூட்டினார்.
# பாக்சைட்டு உற்பத்தி செய்யும் நாடுகளின் பட்டியல்

## பாக்சைட்டு உற்பத்தி செய்யும் நாடுகளின் பட்டியல்

| தரம் | நாடு/பகுதி | பாக்சைட்டு (ஆயிரம் டன்கள்) |
| --- | --- | --- |
| உலகம் | 234,000 |  |
| 1 | ஆத்திரேலியா | 81,000 |
| 2 | சீனா | 47,000 |
| 3 | பிரேசில் | 32,500 |
| 4 | கினியா | 19,300 |
| 5 | இந்தியா | 19,000 |
| 6 | ஜமைக்கா | 9,800 |
| 7 | கசக்ஸ்தான் | 5,500 |
| 8 | உருசியா | 5,300 |
| 9 | சுரிநாம் | 2,700 |
| 10 | வெனிசுவேலா | 2,200 |
| 11 | கிரீஸ் | 2,100 |
| 12 | கயானா | 1,800 |
| 13 | வியட்நாம் | 1,000 |
| 14 | இந்தோனேசியா | 500 |
| மற்ற நாடுகள் | 4,760 |  |
# கால்சியம் அயோடைடு

**கால்சியம் அயோடைடு** *(Calcium iodide)* என்பது CaI<sub>2</sub> என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். கால்சியம் மற்றும் அயோடின் சேர்ந்து அயனிச் சேர்மமாக இது உருவாகிறது. நிறமற்ற திண்மமாக உள்ள இச்சேர்மம் நீர்த்துப் போகும் தன்மையுடன் நீரில் நன்றாகக் கரையக்கூடிய தன்மையைக் கொண்டிருக்கிறது. கால்சியம் அயோடைடு சேர்மத்தின் பண்புகள் அதனுடன் தொடர்புடைய ஆலைடு சேர்மமான கால்சியம் குளோரைடுடன் ஒத்திருக்கிறது. புகைப்பட வேதியியலில்  
:CaI<sub>2</sub> + 2 Na → 2 NaI + Ca  
கால்சியம் கார்பனேட்டுடன் கால்சியம் ஆக்சைடு அல்லது கால்சியம் ஐதராக்சைடு சேர்த்து ஐதரயோடிக் அமிலத்துடன் சூடுபடுத்துவதன் மூலமாக கால்சியம் அயோடைடைத் தயாரிக்கலாம்:
:CaCO<sub>3</sub> + 2 HI → CaI<sub>2</sub> + H<sub>2</sub>O + CO<sub>2</sub>  
காற்றில் மெல்ல ஆக்சிசன் மற்றும் கர்பன் டை ஆக்சைடுடன் வினைபுரிந்து அயோடினை வெளியேற்றுகிறது. மாசடைந்த அயோடின் மாதிரிகளின் ஐயந்தரும் மஞ்சள் நிறத்திற்கு இதுவே காரணமாகும்
: 2 CaI<sub>2</sub> + 2 CO<sub>2</sub> + O<sub>2</sub> → 2 CaCO<sub>3</sub> + 2 I<sub>2</sub>
# 1708

**1708** (MDCCVIII) ஒரு ஞாயிற்றுக்கிழமையில் துவங்கிய ஒரு கிரிகோரியன் நெட்டாண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது வியாழக்கிழமையில் ஆரம்பமானது.
# 1708

## நிகழ்வுகள்

- ஆகத்து 18 - எசுப்பானியாவின் மினோர்க்கா நகரம் பிரித்தானியப் படைகளால் கைப்பற்றப்பட்டது.
- ஆகத்து 29 - மாசச்சூசெட்ஸ், ஏவர்ஹில் நகரில் பழங்குடியினரின் தாக்குதலில் 16 குடியேறிகள் கொல்லப்பட்டனர்.
- செப்டம்பர் 28 - பெரும் வடக்குப் போர்: லெசுனயாவில் உருசியாவின் முதலாம் பீட்டர் சுவீடியப் படைகளைத் தோற்கடித்தான்.
- [[அக்டோபர் 12 பிரித்தானியப் படைகள் லீல் நகரைக் கைப்பற்றினர்.
- அக்டோபர் 26 இலண்டனில் புனித பவுல் பேராலயம் கட்டி முடிக்கப்பட்டது.
- பிரித்தானிய நாடாளுமன்றத்தின் அனுமதியுடன், கிழக்கிந்தியத் தீவுகளில் வணிகம் செய்து வந்த இலண்டன் மேர்ச்சன்ட்சு கம்பனி, இங்கிலீசு கம்பனியுடன் இணைக்கப்பட்டு பிரித்தானிய கிழக்கிந்திய நிறுவனம் உருவானது.
# 1708

## இறப்புகள்

- அக்டோபர் 7 - குரு கோவிந்த் சிங், சீக்கியர்களின் 10வது குரு. (பி. 1666)
- டிசம்பர் 28 - யோசப் பிட்டன் டீ டொர்னபோர்டு, பிரெஞ்சு தாவரவியலாளர் (பி. 1656)
# இலங்கைப் பாதுகாப்புத் தரப்பினரின் பாலியல் வன்முறைகள்

**இலங்கைப் பாதுகாப்புத் தரப்பினரின் பாலியல் வன்முறைகள்** என்பது ஈழப் போரின் போது இலங்கைத் தமிழர்களுக்கு எதிராக பல தரப்பான இலங்கைப் பாதுகாப்பு தரப்பினராலும் திட்டமிட்ட முறையில் பாலியல் மற்றும் பால்நிலை சார்ந்த வன்முறைகள் அதிகளவில் பயன்படுத்தப்பட்டது ஆகும். பாலியல் வன்முறைகள் தொடர்பான பல அமைப்புகளினாலும் ஆதாரங்கள் திரட்டப்பட்டுள்ளன. இலங்கை மீதான ஐநா மனித உரிமை ஆணையர் அலுவலக விசாரணையும் இதனை வெளிகொணர்ந்துள்ளது. "இவ்வாறு பாதிக்கப்பட்டவர்களில் பெண்கள் மாத்திரமின்றி ஆண்களும் அடங்குவர்." அந்த அறிக்கை " பாலியல் வன்முறைகள் தனிப்பட்ட செயற்பாடுகளல்ல, அதற்குமாறாக அவை சித்திரவதை செய்வதனை நோக்காகக் கொண்ட கொள்கையின் அடிப்படையில் திட்டமிட்டுப் பாவிக்கப்பட்ட பொறிமுறைகளாகும் என்பது தெளிவாகின்றது." என்று குறிப்பாடச் சுட்டிக்காட்டுகின்றது. மேலும் இந்த வன்முறைகளுக்காக ஒருவர் கூட இன்றுவரை சட்டத்தினால் தண்டிக்கப்படவில்லை..
# இத்தாலியக் கணிதவியலாளர்கள் பட்டியல்

இது நூற்றாண்டுவாரியான இத்தாலியக் கணிதவியலாளர்களின் பட்டியலாகும்.
# இத்தாலியக் கணிதவியலாளர்கள் பட்டியல்

## 12ஆம்–15ஆம் நூற்றாண்டுகள்

### 12ஆம் நூற்றாண்டு

- பிளாட்டோ திபர்த்தினசு
# இத்தாலியக் கணிதவியலாளர்கள் பட்டியல்

## 12ஆம்–15ஆம் நூற்றாண்டுகள்

### 13ஆம் நூற்றாண்டு

- குவிதோ பொனத்தி
- நொவாராவின் காம்பனசு
- லியனார்தோ ஃபிபனேசி
# இத்தாலியக் கணிதவியலாளர்கள் பட்டியல்

## 12ஆம்–15ஆம் நூற்றாண்டுகள்

### 14ஆம் நூற்றாண்டு

- பவோலா தெல்’அபாக்கோ
- ஜியோவன்னி தா கெரார்தோ பிரட்டோ
# இத்தாலியக் கணிதவியலாளர்கள் பட்டியல்

## 15ஆம் நூற்றாண்டு

- லியோன் பாட்டிசுடா ஆல்பெர்ட்டி
- பியரோ போர்கி
- லியனார்தோ தா வின்சி
- சுசிபியோன் தெல் ஃபெர்ரோ
- ஜியோவன்னி தி கெரார்தோ தா பிரட்டோ
- லூக்கா பசியோலி
- பியரோ தெல்லா ஃபிரான்செசுகா
- பவோலோ தால் பொசோ தோசுகனெல்லி
- அந்தோனியோ மனேத்தி
# சதுரங்கக் கலைச்சொற்கள்

பொதுவாகப் பயன்படுத்தப்படும் **சதுரங்கக் கலைச்சொற்கள்** (*Glossary of chess*) இங்குத் தமிழ் அகர வரிசையில் பட்டியலிடப்படுகின்றன. அவற்றுக்கு இணையான ஆங்கிலச் சொற்களும் தரப்பட்டுள்ளன. இவற்றுள் சிலவற்றுக்குத் தனிப்பக்கங்கள் காணப்படுகின்றன.
# சதுரங்கக் கலைச்சொற்கள்

## அ

### அமைச்சர்

*பார்க்க: அமைச்சர் (bishop)*
# சதுரங்கக் கலைச்சொற்கள்

## அ

### அரசி

*பார்க்க: அரசி (queen)*